POVELJA O PRIJATELJSTVU I SURADNJI

IZMEĐU GRADA NAFTALANA, REPUBLIKA AZERBAJDŽAN I

GRADA IVANIĆ-GRADA, REPUBLIKA HRVATSKA

Uzimajući u obzir visoku razinu suradnje koja postoji između nas te našu želju za daljnjim razvojem suradnje između regija i gradova naših država, mi, Vüqar Novruzov, nositelj izvršne vlasti Grada Naftalana i Javor Bojan Leš, gradonačelnik Grada Ivanić-Grada, obvezujemo se na unaprjeđenje srdačnih prijateljskih odnosa između gradova koje predstavljamo.

Obećajemo kako ćemo nastojati proširiti prijateljske odnose na naše stanovnike i države. Poticat ćemo odnose na humanitarnoj, kulturnoj, turističkoj i gospodarskoj razini između građana naših gradova kroz razmjenu i susrete različitih generacija.

Izjavljujemo kako težimo mirnom suživotu te se nadamo kako ćemo biti u mogućnosti doprinijeti održavanju trajnog mira između naroda diljem svijeta.

Službeno objavljujemo kako su današnjim danom Grad Naftalan i Grad Ivanić-Grad potpisali Povelju o prijateljstvu i suradnji te su proglašeni gradovima prijateljima i partnerima.

Obje strane dostavit će presliku Povelje o prijateljstvu i suradnji ministarstvu vanjskih poslova svoje države, dok će izvornik Povelje čuvati u vlastitoj arhivi.

Ova Povelja o prijateljstvu i suradnji potpisana je u dva primjerka na oba jezika, azerskom i hrvatskom, u gradu Ivanić-Gradu, dana 7. lipnja 2023. godine, a oba teksta su jednako valjana.

U ime Grada Naftalana U ime Grada Ivanić-Grada

Vüqar Novruzov Javor Bojan Leš

Nositelj izvršne vlasti Gradonačelnik

Grada Naftalana Grada Ivanić-Grada