

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/23-10/2

URBROJ: 238-10-02/23-24

Ivanić-Grad, 24. svibnja 2023.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odlu****ke o uspostavi** **prijateljstva i suradnje te sklapanju Povelje o prijateljstvu i suradnji između Grada Ivanić-Grada i Grada Naftalana**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), gradonačelnik Grada Ivanić-Grada utvrdio je prijedlog

**O D L U K E**

**o uspostavi prijateljstva i suradnje te sklapanju Povelje o prijateljstvu i suradnji između Grada Ivanić-Grada i Grada Naftalana**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskog vijeća određuje se Marina Šiprak, pročelnica Upravnog odjela za lokalnu samoupravu, pravne poslove i društvene djelatnosti.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 15. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 12. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_\_\_ 2023. godine donijelo je sljedeću

**O D L U K U**

**o uspostavi prijateljstva i suradnje te sklapanju Povelje o prijateljstvu i suradnji između Grada Ivanić-Grada i Grada Naftalana**

Članak 1.

Ovom Odlukom Gradsko vijeće Grada Ivanić-Grada prihvaća uspostavu prijateljstva i suradnje između Grada Ivanić-Grada, Republika Hrvatska i Grada Naftalana, Republika Azerbajdžan, radi razvoja prijateljskih veza i provođenja projekata suradnje s ciljem unaprjeđenja i podupiranja društvenih, kulturnih, sportskih, gospodarskih i turističkih odnosa među stanovništvom.

Članak 2.

Povelja o prijateljstvu i suradnji između Grada Ivanić-Grada i Grada Naftalana, na hrvatskom i azerskom jeziku, sastavni je dio ove Odluke.

Članak 3.

Povelju o prijateljstvu i suradnji iz članka 2. ove Odluke, u ime Grada Ivanić-Grada, potpisat će gradonačelnik Grada Ivanić-Grada.

Članak 4.

Ova Odluka stupa na snagu prvoga dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_ 2023. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o uspostavi prijateljstva i suradnje te sklapanju Povelje o prijateljstvu i suradnji između Grada Ivanić-Grada i Grada Naftalana |
| **PRAVNI TEMELJ:** | Na temelju članka 15. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 12. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Pravni temelj za donošenje ove Odluke su odredbe članka 15. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 12. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22).

Odredbom članka 15. Zakona o lokalnoj i područnoj (regionalnoj) samoupravi propisano je kako odluku o uspostavljanju međusobne suradnje, odnosno sklapanju sporazuma (ugovora, povelje, memoranduma i sl.) o suradnji gradova, općina i županija s odgovarajućim lokalnim i regionalnim jedinicama drugih država te sadržaju i oblicima te suradnje donosi predstavničko tijelo jedinice lokalne samouprave, odnosno jedinice područne (regionalne) samouprave, u skladu sa svojim općim aktima i ovim Zakonom.

Odredbom članka 12. Statuta Grada Ivanić-Grada propisano je kako Gradsko vijeće Grada Ivanić-Grada donosi odluku o uspostavljanju suradnje, odnosno sklapanju sporazuma (ugovora, povelje, memoranduma i sl.) o suradnji s pojedinim jedinicama lokalne samouprave, kada ocijeni da postoji dugoročan i trajan interes za uspostavljanje suradnje i mogućnosti za njezino razvijanje.

Grad Naftalan u Republici Azerbajdžan ima dugu povijest korištenja zemnog mineralnog ulja *naftalana* u ljekovite svrhe. *Naftalan* se dobiva destilacijom naftenske nafte te je, upravo zahvaljujući ovom destilatu, grad Naftalan doživio gospodarski procvat i postao jedna od traženijih destinacija u sektoru zdravstvenog turizma.

S obzirom na *naftalan* kao jedinstvenu poveznicu između dva grada, koji su jedina poznata nalazišta *naftalana* u svijetu, te uzimajući u obzir kulturne, gospodarske i turističke mogućnosti suradnje s gradom Naftalanom, Gradskom vijeću Grada Ivanić-Grada predlaže se usvajanje ove Odluke.